OpenLLM-France/wikimedia huggingface dataset:
# Montfullà

Montfullà és una entitat de població del municipi de Bescanó, a la comarca del Gironès, situat a la dreta de la séquia Monar, al sector de llevant del terme. Acull les ruïnes de la vil·la romana de Montfullà.

## Etimologia

Segons el Diccionari català-valencià-balear, és un mot compost que ve del llatí mōnte foliānu, «muntanya fullosa».

## Llocs d'interès

* Sant Pere de Montfullà, església parroquial del poble.
* Santa Anna de Bescanó, ermita del segle xvii.
* Montfullà III, jaciment arqueològic.

## Fires i festes

* Pels volts del 29 de juny se celebra la festa major del poble per la solemnitat de Sant Pere i Sant Pau.

## Referències

* ↑ Sagrera i Aradilla, Jordi. Sant Pere de Montfullà: la vil·la romana i el jaciment altmedieval. Ajuntament de Bescanó, 2004.
* ↑ Alcover, Antoni M.; Moll, Francesc de B. «montfull%E0». A: Diccionari català-valencià-balear. Palma: Moll, 1930-1962. ISBN 8427300255.
* ↑ «Festa Major de Montfullà (Bescanó), Festa de Sant Pere». Patrimoni festiu de Catalunya. Generalitat de Catalunya - Departament de Cultura. [Consulta: 8 abril 2023].
# Jan Adam Kruseman

Jan Adam Kruseman (Haarlem, 1804 – 1862) fou un pintor retratista neerlandès del segle xix.

## Biografia

Segons l'RKD, era el nebot i alumne de Cornelis Kruseman, i el pare del pintor Jan Theodoor Kruseman.
Durant els anys 1822-1824 seguí lliçons a Brussel·les donades per François-Joseph Navez i Jacques-Louis David. Fou un dels fundadors de la societat d'Amsterdam Arti et Amicitiae el 1839 i en fou director. Viatjà a Anglaterra, França i Alemanya i fou professor a l'Acadèmia Reial d'Art d'Amsterdam, on ensenyà Eduard Asser, Henrij Bakhoven, Valentijn Bing, David Bles, Karel Frederik Bombled, Jan Braet von Uberfeldt, Hendrik Breukelaar, Moritz Calisch, Louis Chantal, Hendrik Dekker, Jan Wendel Gerstenhauer Zimmerman, Jozef Israëls, David van der Kellen III, Jacobus van Koningsveld, Johann Herman Joseph Lamers, Jacoba Henriëtta Lochmann van Königsfeldt, Cornelis Nicolaas Looman, Cornelis Rogaar Snellebrand, Willem Steelink, i Samuel de Vletter.
Va tutelar el seu nebot, el poeta Petrus Augustus de Genestet, a casa seva, des dels 7 anys.

## Referències

* 1 2 3 4 Jan Adam Kruseman a l'RKD

## Enllaços externs

* «Jan Adam Kruseman». Biografisch Portaal.
* Jan Adam Kruseman a Artnet
# Mensa International

Mensa és una associació de persones d'altes capacitats o alt quocient intel·lectual. L'únic requisit d'admissió és obtenir en un test d'intel·ligència una puntuació situada en el 2% superior de la població. El seu nom procedeix de mensa, taula en llatí, en record a la Taula Rodona del Rei Artur, simbolitzant un club de socis amb iguals drets i obligacions.

## Fundació

Roland Berrill, advocat australià, i Lancelot Ware, científic i jurista anglès, van fundar Mensa a Anglaterra el 1946. La seva idea era crear una associació de superdotats amb un únic requisit d'admissió, el quocient intel·lectual, perquè fos aliena a qualsevol tipus de diferències polítiques, religioses, ideològiques o nacionals.

## Objectius

Mensa té tres objectius declarats: identificar i promoure la intel·ligència en benefici de la humanitat; promoure la investigació sobre la naturalesa, característiques i aplicacions de la intel·ligència i crear un ambient social que fomenti l'activitat intel·lectual dels seus socis.

## Perfil dels socis

Mensa reuneix a tota mena de persones de qualsevol procedència i formació amb l'objectiu de crear un ambient socialment enriquidor. Mensa accepta com a prova d'ingrés un certificat emès per un psicòleg degudament autoritzat per exercir la seva professió i també administra tests de quocient intel·lectual. Mensa Internacional és una agrupació de "Menses" nacionals que té uns 100.000 socis. Els socis que resideixen en un país on hi ha una Mensa constituïda pertanyen a l'esmentat grup, mentre que en països amb pocs socis, formen part de Mensa Internacional. Els dos grups principals són American Mensa, amb 50.000 socis, i British Mensa (inclou Regne Unit i Irlanda), amb uns 25.000. Mensa Espanya funciona des de 1984, tenint més de 650 socis a Catalunya (finals de 2023). Existeixen grups nacionals reconeguts a l'Argentina i Colòmbia.

## Enllaços externs

* Mensa International Arxivat 2005-03-22 a Wayback Machine.
* Mensa Espanya
* Llista de tots els grups de Mensa Arxivat 2011-05-19 a Wayback Machine.
* Jocs d'enginy del club Mensa
* IQ test like Mensa
# Trenčianska Teplá

Trenčianska Teplá és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1355.
# Llegat de sang (pel·lícula de 2023)

Llegat de sang (anglès: Transfusion) és una pel·lícula de thriller d'acció australiana de 2023. S'ha doblat i subtitulat al català.

## Sinopsi

En Ryan, un exagent de les Forces Especials, intenta reconnectar amb el seu fill Billy després de sofrir una profunda pèrdua. Però el Billy passa necessitats i el seu pare haurà de tornar a utilitzar les seves antigues habilitats i infiltrar-se en l'inframon criminal per a protegir el futur del seu fill.

## Repartiment

* Sam Worthington - Ryan Logan
* Matt Nable - Johnny
* Phoebe Tonkin - Justin
* Edward Carmody - Billy Logan (16 anys)
* Gilbert Bradman - Billy Logan (8 anys)

## Producció

El rodatge va tenir lloc a Austràlia. Totes les escenes es van rodar a Sydney.
El director, guionista i coprotagonista Matt Nable va assegurar que el seu pare era soldat, que ell s'havia criat en una caserna militar fins als 15 anys, i que havia vist moltes persones semblants als personatges de la pel·lícula.

## Referències

* ↑ «Llegat de sang». FilminCAT.
* ↑ «Кровь за кровь (2023)». Arxivat de l'original el 2023-05-22. [Consulta: 22 maig 2023].
* ↑ «Transfusion». Goita què fan, ara!. [Consulta: 28 juny 2024].
* ↑ «Кровь за кровь (2023)». «In-Raiting». Arxivat de l'original el 2023-05-22. [Consulta: 22 maig 2023].
* ↑ «Кровь за кровь (2023)». «ScreenRant». Arxivat de l'original el 2023-03-13. [Consulta: 16 març 2023].
# Roser Suñé Pascuet

Roser Suñé Pascuet (Andorra la Vella, 26 d'agost de 1960) és una mestra, filòloga i política andorrana, i és la Síndica General del Consell General de les Valls d'Andorra des del 2 de maig del 2019, primera dona elegida per a aquest càrrec.
Estudià Magisteri a l'Escola Blanquerna, el 1980, i Filologia Catalana a la Universitat de Barcelona, on es llicencià el 1983.
Després de dedicar-se a la docència, ocupà diferents càrrecs relacionats amb l'educació i la joventut —Directora de Formació Professional (1994-1998), Directora del Centre de Formació per a Aprenents (1997-1998), Directora de desenvolupament de la UNICEF-Comitè d'Andorra (2005-2007), Cap d'àrea de Formació d'Adults (2009-2011 i 2015-2016)— i també amb Política Exterior o Protocol —Directora de Política Exterior, Afers Bilaterals i Unió Europea (2002-2005) i Cap de protocol del Govern d'Andorra (2007-2009).
Dins de l'àmbit institucional, fou Representant Permanent Adjunta, Ministra plenipotenciària a la Missió d'Andorra a les Nacions Unides, dins del Ministeri de Relacions Exteriors d'Andorra (1998-2002). Després va ser ambaixadora a Suècia del 1999 al 2005, i a Noruega i a Islàndia entre el 2000 i el 2005. El maig del 2011 fou nomenada Ministra d'Educació i Joventut del Govern d'Andorra, càrrec que ocupà fins l'abril del 2015. Fou candidata a les eleccions generals del 2019 en què sortí escollida com a Síndica General amb el partit Demòcrates per Andorra.

## Publicacions

* Projecte de recerca sobre prospecció de textos catalans (1983)
* El llibre de les bèsties de Ramon Llull. Una proposta de treball per al batxillerat (1990)

## Distincions honorífiques

* Dama de la Creu dels Set Braços, Principat d'Andorra (2024)

## Referències

* ↑ Roser Suñé esdevé la primera dona síndica general d'Andorra, El Periòdic, 3/5//2019
* ↑ «Roser Suñé i Pascuet | enciclopèdia.cat». [Consulta: 2 juliol 2020].
* ↑ Roser Suñé Pascuet Arxivat 2019-12-12 a Wayback Machine. a Demòcrates
* 1 2 «Roser Suñé Pascuet, Síndica General». Consell General Principat d'Andorra. Arxivat de l'original el 2019-11-21. [Consulta: 2 juliol 2020].
* ↑ Es manté la incògnita sobre els nous titulars de Salut i Cultura, El Periòdic, 8/4/2015
* ↑ «Roser Suñé Pascuet». Demòcrates per Andorra. Arxivat de l'original el 2019-12-12. [Consulta: 17 gener 2020].
* ↑ BOPA. «Decret 283/2024, del 10-7-2024, pel qual es formalitzen diversos atorgaments de la Creu dels Set Braços i de l’Orde de Carlemany», 17-07-2024. [Consulta: 17 juliol 2024].
# Sebastián Romero Radigales

Sebastián Romero Radigales va ser un diplomàtic espanyol que des del seu lloc com a Cònsol General d'Espanya a Atenes (1943-1944) va organitzar la repatriació per terra, mar i aire dels jueus d'origen sefardita. Davant les objeccions per a la seva entrada a Espanya, va proposar el Marroc. Entre març i juny de 1943 48.000 jueus de Salònica van ser deportats al camp d'extermini d'Auschwitz-Birkenau. Romero Radigales actuà para intentar alliberar als deportats sefardis. Saltant-se les autoritats alemanyes aconsegueix traslladar 150 sefardis des de Salònica a Atenes.
Davant la falta de resposta del règim de Franco sobre la repatriació dels jueus sefardis, Alemanya proposà com a solució provisional el seu internament a Bergen-Belsen. Romero s'hi oposà, rotund, demanat l'internament en territori grec, i l'exclusió de nens i ancians, i que el transport es realitzés en les millors condicions possibles. El 13 d'agost de 1943 arribaren a Bergen, després de dotze dies de viatge, 367 jueus sefardis, entre ells 40 menors de 14 anys i 17 majors de 70 anys. El Cònsol va aconseguir evitar la confiscació dels béns d'alguns sefardis, que arribaren a Espanya entre el 10 i el 13 de febrer de 1944.
Sebastián Romero i altres diplomàtics espanyols que com ell, van ajudar els jueus a fugir de l'Holocaust van ser rescatats de l'oblit l'any 2000 quan el Ministeri d'Afers Exteriors d'Espanya va dedicar una pàgina web a la seva memòria, anomenada Diplomáticos españoles durante el Holocausto, sent Ministre Abel Matutes.
Posteriorment, l'any 2007, van ser homenatjats un altre cop en una exposició titulada Visados para la libertad organitzada per la Casa Sefarad a Madrid.
Sebastián Romero, Julio Palencia Tubau i Bernardo Rolland de Miota han estat proposats l'any 2008 per la Fundació Raoul Wallenberg per a ser designats com a Justos entre les Nacions, distinció que l'estat d'Israel a aquelles persones que no sent de confessió o ascendència jueva, van ajudar els jueus víctimes de la persecució antisemita durant el Tercer Reich.

## Vegeu també

Altres diplomàtics que van protagonitzar accions per salvar als jueus perseguits pel nazisme:
* Angel Sanz Briz
* Eduardo Propper de Callejón
* Miguel Angel Muguiro
* Bernardo Rolland de Miota
* José Rojas Moreno
* Julio Palencia Tubau
* José Ruiz Santaella
* Juan Schwartz Díaz-Flores
* Giorgio Perlasca
* Aristides de Sousa Mendes

## Enllaços externs

* Web dedicada als diplomàtics espanyols per la Fundació Raoul Wallenberg Arxivat 2007-10-15 a Wayback Machine. (castellà)
* Relació completa de diplomàtics salvadors per la Fundació Raoul Wallenberg Arxivat 2009-07-22 a Wayback Machine. (castellà)
* Visados para la libertad - Diplomáticos españoles ante el Holocausto - web oficial de l'exposició organitzada per la Casa Sefarad Arxivat 2008-05-03 a Wayback Machine. (castellà)

## Referències

* ↑ «Diplomáticos españoles durante el Holocausto». Arxivat de l'original el 2001-08-22. [Consulta: 22 agost 2001].
* ↑ Sebastián Romero Radigales - Yad va-Xem (castellà)
# Tengwar

Les tengwar o tîw (que es tradueixen com: lletres) són una escriptura artificial inventada per J.R.R. Tolkien. En les seves obres nombroses llengües a la Terra Mitjana, com el quenya o el sindarin empren l'escriptura tengwar, inventada per l'elf nyold Fëanor. Realment no es tracta de la forma d'escriptura més antiga, ja que les sarati (en singular: sarat) i les cirth o runes són milers d'anys més antigues. Els elfs foren qui empraren més habitualment aquest sistema d'escriptura, ja que permet moltes formes de cal·ligrafia i una escriptura estilitzada i fina amb la ploma.
Les tengwar són un sistema d'escriptura alfabètic, i poden ésser emprades per escriure qualsevol idioma. A cada forma d'escriure una llengua amb els tengwar se l'anomena mode.

## Història

Tolkien va concebre probablement els tengwar entre el 1920 i el 1930. Una breu inscripció en tengwar figura sobre una de les il·lustracions que ell efectuà per la seva novel·la El hòbbit, apareguda el 1937. Però és sobretot El Senyor dels Anells, publicat el 1954-1955 (la primera edició), qui fa conèixer aquesta forma d'escriptura cursiva. Els tengwar són utilitzats en la representació del poema (en llengua negra) que figura sobre l'Anell Únic forjat per Sàuron i per les inscripcions (en sindarin) que corren sobre el frontó de les portes de Durin al llindar de Mòria. Una descripció detallada del sistema és inclosa en l'apèndix E d'El Senyor dels Anells. Les pàgines de guàrdia d'El Senyor dels Anells comprenen igualment un curt text anglès transcrit en tengwar i en cirth, un altre alfabet inventat per Tolkien, sobre benes en alt i en baix de la pàgina.

## Descripció
### Lletres

La característica mès notable de l'escriptura tengwar ès que les lletres corresponen al tret distintiu del so que representen.

## Vegeu també

* Llengües èlfiques
* Sarati
* Cirth

## Enllaços externs

* Orígens i alfabet tengwar Arxivat 2003-10-02 a Wayback Machine. (en anglès)
* Tengwar per a diferents idiomes. Exemples d'escriptura tengwar (en castellà)
# Informació classificada

Informació classificada és aquella informació confidencial l'accés a la qual és restringit per llei o regulació només a determinats grups de persones. Per a manejar documents classificats o accedir a dades classificades s'exigeix una habilitació de seguretat formal. El procés d'habilitació requereix una recerca d'antecedents satisfactòria. Típicament, existeixen diversos nivells de confidencialitat, amb diferents requisits d'habilitació. Aquest tipus de sistema jeràrquic en el repartiment de la informació entre un grup de persones és gairebé sempre usat per governs nacionals. El procés de determinar el nivell de confidencialitat de les dades és denominada classificació de dades.
L'objectiu de la classificació és protegir la informació perquè no es faci servir per a causar danys o perills a la seguretat nacional. La classificació formalitza el que constitueix un «secret d'estat» i tracta amb nivells diferents de protecció, basats en el dany esperat que la informació podria causar si caigués en mans inadequades.
Certes organitzacions no governamentals i corporacions també posseeixen informació classificada, normalment referida com secrets comercials.

## Nivells de classificació

Encara que els sistemes de classificació variïn de país per a país, molts posseeixen nivells que corresponen a les següents definicions britàniques (del nivell més alt per al més baix):
* Top Secret («màxim secret»):
Nivell més alt de classificació de material en un nivell nacional. Aquesta informació podria provocar un «dany excepcionalment greu» a la seguretat nacional si estigués públicament disponible.
* Secret («secret»):
Aquest material eventualment causaria «dany seriós» a la seguretat nacional si estigués públicament disponible.
* Confidential («confidencial»):
Aquest material podria «danyar» o «ser perjudicial» a la seguretat nacional si estigués públicament disponible.
* Restricted («restringit»):
Aquest material podria produir «efectes indesitjats» si estigués públicament disponible. Alguns països no tenen aquesta classificació.
* Unclassified («sense classificar»):
Tècnicament no és un nivell de classificació, però és usat pels documents governamentals que no tenen una de les classificacions presentades a dalt.

## Referències

* ↑ «UK - USA Classification Equivalency Table» (en anglès). Los Alamos National Laboratory. Arxivat de l'original el 2012-05-10. [Consulta: 24 gener 2010].

## Enllaços externs

* Seguretat de la Informació Arxivat 2010-01-03 a Wayback Machine.
# Mennekes

Mennekes Elektrotechnik GmbH & Co. KG és un fabricant de connectors i endolls industrials amb seu a Kirchhundem/Sauerland i Neudorf/Erzgebirge (Alemanya). L'empresa Mennekes va ser fundada el 1935 per Aloys Mennekes, té més de 800 empleats i genera uns ingressos al voltant de 100 M€.

## Connectors

Mennekes, coneguda des de fa molt de temps com a fabricant de connectors industrials, va saltar a l'àmbit de coneixement públic degut als seus connectors per al sector de càrrega de vehicles elèctrics. Amb especificacions de les empreses RWE i Daimler, aquest connector està basat en la normativa IEC 60309. Les especificacions actuals van ser publicades per VDE dintre de VDE-AR-E 2623-2-2 i finalment van esdevenir estànrard internacional a la norma IEC 62196 amb el tipus 2. Malgrat tot, informalment es continua parlant de connector tipus Mennekes.

## Referències

* ↑ «Mennekes» (en anglès). https://www.kiska.com.+[Consulta: 20 setembre 2017].
* ↑ «Industrial plugs and sockets» (en anglès). http://www.mennekes.de.+[Consulta: 20 setembre 2017].
* ↑ «Mennekes catalog» (en anglès). http://www.site-electrics.co.uk.+[Consulta: 20 setembre 2019].
* ↑ «Mennekes plugs and sockets» (en anglès). https://www.cef.co.uk.+[Consulta: 20 setembre 2017].

## Vegeu també

* Normativa de connectors SAE J1772
* Sistema CHAdeMO
* Protocol OCPP
* Normativa Combined Charging System
* Sistema Tesla Supercharger
* Norma IEC 62196
# Trenčianska Turná

Trenčianska Turná és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1269.
# Licata

Licata (sicilià Licata) és un municipi italià, situat a la regió de Sicília i a la província d'Agrigent. L'any 2008 tenia 39.202 habitants. Limita amb els municipis de Butera (CL), Camastra, Campobello di Licata, Naro, Palma di Montechiaro i Ravanusa.

## Administració

Llista d'alcaldes :
| Període | Identitat | Partit |
| 2008- | Angelo Graci | Llista cívica |

## Agermanament

* Cestas (Aquitània)
* Reinheim (Hessen)

## Personatges il·lustres

* Lara Cardella, escriptora
# Rüdiger Helm

Rüdiger Helm (Neubrandenburg, República Democràtica Alemanya 1956) és un piragüista alemany, ja retirat, que destacà a finals de la dècada del 1970 i que guanyà 6 medalles olímpiques.

## Biografia

Va néixer el 6 d'octubre de 1956 a la ciutat de Neubrandenburg, població situada a l'estat de Mecklemburg-Pomerània Occidental, que en aquells moments estava situada a l'República Democràtica Alemanya (RDA) i que avui en dia forma part d'Alemanya.

## Carrera esportiva

En represetnació de la República Democràtica Alemanya (RDA) participà, als 19 anys, en els Jocs Olímpics d'Estiu de 1976 realitzats a la ciutat de Mont-real (Canadà), on aconseguí guanyar tres medalles olímpiques: la medalla de bronze en les proves de K-1 500 metres i K-4 1.000 metres, a més de la medalla d'or en la prova de K-1 1.000 metres. En els Jocs Olímpics d'Estiu de 1980 realitzats a Moscou (Unió Soviètica) aconseguí revalidar el títol en la prova de K-1 1.00 metres i el guanyà en la prova de K-4 1.000 metres, a més de guanyar la medalla de brozne en la prova del K-2 500 metres.
Al llarg de la seva carrera guanyà un total de 19 medalles en el Campionat del Món de piragüisme, entre elles 10 medalles d'or, sis medalles de plata i tres medalles de bronze.
# Mogwai

* Per a altres significats, vegeu «Mogwai (Gremlins)».
Mogwai és una banda de música escocesa de l'estil post-rock, que es va formar el 1995 a Glasgow. La banda consisteix en Stuart Braithwaite (guitarra elèctrica, veus), John Cummings (guitarra elèctrica, veus), Barry Burns (guitarra elèctrica, piano, sintetitzador, veus), Dominic Aitchison (guitarra baix), i Martin Bulloch (set de bateria).

## Enllaços externs

* Mogwai - Lloc web oficial
# Informaciones

Informaciones fou un periòdic espanyol conservador fundat per Leopoldo Romeo, que inicià la seva publicació el 1922. El 1935 van organitzar la primera edició de la Volta a Espanya. Va estar vinculat en els seus inicis al banquer Joan March i en els anys previs a la mort del dictador Francisco Franco va donar cabuda a veus dissidents amb el sistema. En aquells anys incorporà un model de periodisme àgil i modern que li va valdre ser considerat el periòdic precursor de la transició. El diari, després de nombrosos cessaments de l'activitat i un expedient de tancament, va deixar d'imprimir-se el 1983. Fins a la seva desaparició era considerat un dels diaris pioners de la premsa vespertina a Madrid, on competia amb el Diario Pueblo.

## Bibliografia

* Seoane, María Cruz. Historia del perodismo en España. 3. El siglo XX: 1896-1936. Alianza Editorial, S.A., 1996, 1998. 84-206-8178-4/Tom 3.

## Referències

* ↑ ABC hemeroteca
* ↑ Peris, Francesc Maria «Las impresiones de la víspera desde Madrid» (PDF) (en castellà). El Mundo Deportivo, 28-04-1935, p. 1 [Consulta: 26 agost 2014].
Viccionari
# Menna (escriba)

Menna en jeroglífic :
Menna va ser un artesà, un "Escriba dels Camps del Senyor de les dues Terres" (l'Alt i el Baix Egipte) a mitjans de la dinastia XVIII de l'antic Egipte, probablemente durante els regnats de Tuthmosis IV i d'Amenofis III, probablement va treballar per al temple d'Amon a Karnak, probablement s'encarregava de supervisar el mesurament de les parcel·les dels cultius, d'inspeccionar els camps, de processar els morosos i de registrar el rendiment dels cultius. D'altres membres de la seva família, probablement la seva dona i algun dels seus fills, van treballar de per a la cort i/o els temples.
El van enterrar en una tomba de Sheikh Abd al-Gurnah, la TT69, a la necròpolis tebana, àrea situada a l'altra banda del riu Nil, davant per davant de l'antiga Tebes (avui Luxor). La tomba és una de les més destacades de l'anomenada Vall dels Nobles. A les pintures de la tomba apareixen representats el mateix Menna, la seva dona Henuttawy i els seus fills, també apareixen escenes relacionades amb les feines del seu propietari i amb escenes de la vida quotidiana.

## Geleria fotogràfica de la tomba

Detall d'alguna de les decoracions de la tomba de Menna, catalogada com a TT69.
* Escena de caça i pesca de la cambra funerària. Detall d'uns peixos.
* Cambra funerària. Treballadors a l'era.
* Cambra funerària. Ofrenes.
* Cambra funerària. Processó funerària cap a Abidos.
* Cambra funerària. Retrat d'una dama.

## Bibliografia

* Melinda Hartwig i altres, The Tomb Chapel of Menna (TT 69) - The Art, Culture, and Science of Painting in an Egyptian Tomb, The American University in Cairo Press, novembre 2013. ISBN 978-9774165863 (anglès)

## Referències

* ↑ Porter and Moss, Topographical Bibliography: The Theban Necropolis, pàgs. 134-139
* ↑ The Private Tomb of Menna on the West Bank at Luxor. (anglès)
* ↑ Baikie, James. Methuen. Egyptian Antiquities in the Nile Valley, 1932, p. 577–580.

## Vegeu també

* TT69: Tomba de Menna.
* Escriba de l'antic Egipte
* Llista de càrrecs funcionarials de l'antic Egipte

## Enllaços externs

* Theban tomb tracings made by Norman and Nina de Garis Davies - TT69. (anglès)
* The Tomb of Menna the Scribe of Fields of Thutmosis IV. Arxivat 2013-11-12 a Wayback Machine. Galeria fotogràfica. (anglès)
* Tumba de Menna. TT69. Sheij Abd el Qurna. (castellà)
* TT69, the tomb of Menna. (anglès)